ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ...
Πρέπει να εκτιμήσω την ώρα θανάτου...
Θα μολύνει τον τόπο του φόνου!
Πήγαινε και κάνε όσο πιο γρήγορα.
Όχι.
Ο τοπικός Τύπος ήρθε.
Ο διεθνής έρχεται.
Κάτι στην Αμάντα που έκανε τη Μέρεντιθ ανήσυχη.
Έφερνε πολλούς άντρες σπίτι.
Ένας Πάτρικ στο κινητό της;
Πάτρικ!
Αμάντα.
Τον είδες το βράδυ της 1ης Νοεμβρίου!
Σου έρχονται εικόνες από τον φόνο της Μέρεντιθ;
Δεν θες να ακούς τη Μέρεντιθ να ουρλιάζει;
Ήταν ο Πάτρικ!
Επιθεωρητή!
Έκανα ένα λάθος.
Θυμάμαι! Πρέπει να αλλάξω κατάθεση!
Μπορώ να έχω ένα στιλό και χαρτί;
Η έρευνα έχει ουσιαστικά κλείσει με τρία εντάλματα σύλληψης.
Πάτρικ Ντίγια Λουμούμπα.
Ανοίξτε! Αστυνομία!
Αμάντα Μαρί Νοξ,
και ένας Ιταλός φοιτητής,
ο Ραφαέλε Σολέτσιτο.
Έφτασα στην Ιταλία, μωρό μου. Γιατί δεν σηκώνεις το τηλέφωνό σου;
Η Αμερικανίδα σκότωσε τη Βρετανίδα.
- Όχι. - Ναι, ομολόγησε.
ΤΕΛΕΥΤΑΙΑ ΝΕΑ
Πιστεύω στην Περούτζια.
Τη γενέτειρα του Δυτικού Πολιτισμού.
Κατάγομαι από τους Ετρούσκους.
Πρωτοπόροι αυτής της γης πριν καν οι Ρωμαίοι κάνουν τα πρώτα βήματα εδώ.
Το σπίτι μας ήταν ανάμεσα στο αστυνομικό τμήμα και τις γυναικείες φυλακές.
Τα παιδικά μου χρόνια ήταν φωλιασμένα ανάμεσα στην αρετή και την κακία.
Τζουλιάνο.
Ο διάβολος παίρνει ευχάριστα σχήματα.
Να το θυμάσαι πάντα.
Τώρα μοιάζεις με μικρό άνδρα.
Έλα.
Χάσαμε γρήγορα τον αγαπημένο μου πατέρα.
Καθ' οδόν για την αγαπημένη του όπερα.
ΤΟ ΚΟΡΙΤΣΙ ΤΗΣ ΔΥΣΗΣ.
Είσαι ο άνδρας του σπιτιού τώρα.
Το βάρος της ευθύνης ήταν βαρύ.
Χωρίς πατέρα, θα έψαχνα πέρα από το σπίτι μου για καθοδήγηση.
Οι ασπρόμαυροι ήρωες μου έδειξαν τους κανόνες του σωστού και του λάθους.
Τέσσερις μήνες μετά τα 18α γενέθλιά μου, έμαθα το πραγματικό κακό.
Εμφανίστηκε ένας κατά συρροή δολοφόνος, δημιουργώντας εφιάλτες σε όλη την Ιταλία.
Νεαροί εραστές δολοφονήθηκαν στην πιο ανυπεράσπιστη στιγμή τους.
Το τέρας της Φλωρεντίας ξαναχτυπά...
Φοβόμουν για τη χώρα μου, την πόλη μου, την αδερφή μου.
... το νεαρό ζευγάρι μαχαιρώθηκε και πυροβολήθηκε ενώ ήταν παρκαρισμένο...
Ο τρόπος ζωής μας άρχισε να απειλείται από κάθε γωνία.
Η μαφία και η διαφθορά παραβίασαν τα τείχη της γενέτειράς μου.
Έπρεπε να υπερασπιστώ την Περούτζια.
Αλλά πώς;
Έτσι έγινα ντετέκτιβ.
Για να καταλάβω το παράλογο.
Δημόσιος κατήγορος, να υπερασπιστώ τον αγαπητό λαό.
Θα αποκαθιστούσα την τάξη στην πόλη μου.
Καθώς η μαφία, οι πολιτικοί και οι πλούσιοι
συγκάλυπταν εγκλήματα και διέφθειραν τη δικαιοσύνη,
εγώ την υποβάσταζα.
ΤΟ "ΤΕΡΑΣ ΤΗΣ ΦΛΩΡΕΝΤΙΑΣ" ΠΕΘΑΝΕ, ΜΙΝΙΝΙ, ΜΗΝ ΨΑΧΝΕΙΣ ΠΙΑ!
Δημοσιογράφοι χωρίς αρχές διαστρέβλωσαν τις προσπάθειές μου στο κοινό
και βρήκα την πίστη μου λίγο κλονισμένη.
Μα ορκίστηκα στον Θεό.
Ανεξάρτητα από τη δυσαρέσκεια ή την αντίρρηση,
οι διεστραμμένοι, τελετουργικοί φόνοι δεν θα μένουν ατιμώρητοι στη βάρδια μου.
Και ο Θεός μού απάντησε γρήγορα...
Ναι;
Να τη, όπως η ίδια η Περούτζια.
Ομορφιά, υπόσχεση και αγνότητα συντρίβονται από το κακό.
Ο σκοπός της ζωής μου είναι πιο σαφής από ποτέ.
Θα της αποδώσω δικαιοσύνη.
Η Ακραία Ιστορία της ΑΜΑΝΤΑ ΝΟΞ
Τι λες;
29 Οκτωβρίου 2007
- Θα είναι τόσο χαριτωμένο. - Μιλάω για το σκουλαρίκι μου.
9:31 μ.μ.
Δείχνει ωραίο; Να βάλω κι άλλα, όπως η Λάουρα, μέχρι πάνω;
Έχει όλον αυτόν
τον χαλαρό, κοριτσίστικο ευρωπαϊκό αέρα, η βλαμμένη.
Είναι πραγματικά το στιλ μου;
Ή θα μπορούσε να είναι.
Ή τι γίνεται με το... Τι είναι αυτό;
Το διάφραγμα;
Ναι, σίγουρα θα άρεσε στον Ραφαέλε.
Ναι; Λες να μπορούσα να το βγάλω;
Ναι, πολύ σέξι.
- Εντάξει, πού το θες; - Το θέλω εδώ. Δώσε μου το.
Εντάξει. Μην κοιτάς.
Πραγματικά πιστεύω ότι στον Τζιάκομο θα άρεσε ένα μικρό σκουλαρίκι στη μύτη.
Σίγουρα θα το λάτρευε.
Θα περάσετε τις Απόκριες μαζί;
- Νομίζω ότι η Σόφι κανονίζει κάτι. - Θέλεις να κάνεις κάτι μαζί μου;
Μπορούμε να πάμε στο Le Chic.
Ναι.
- Ναι, θα έχει πλάκα. Θα δούμε. - Εντάξει, τέλεια.
Τέλεια. Εντάξει.
ΔΑΓΚΩΣΕ ΜΕ
Δάγκωσέ με.
Έχω μολυνθεί.
Όχι.
Καμιά αρρώστια;
6-11-2007 10:23 π.μ. (ημέρα 1 στη φυλακή)
Εδώ είναι σαν μονάδα προστασίας μαρτύρων;
Άνοιξε το στόμα σου.
Εντάξει.
Σήκω.
Κάνε πίσω.
Θέλουμε τα ρούχα σου.
Ρούχα.
Εντάξει.
Σουτιέν. Το σουτιέν.
Εντάξει.
Χρειαζόμαστε το εσώρουχο.
Άφησε τα χέρια σου. Άνοιξε.
Άνοιξε. Πάνω.
Είμαστε έτοιμοι.
Να είσαι γενναία. Όλα θα πάνε καλά.
Είμαι ο φύλακάς σου στη φυλακή Καπάνε.
Μπάντι.
Εγώ είμαι το αφεντικό. Κατάλαβες;
Εγώ είμαι το αφεντικό.
Ναι. Αφεντικό. Κατάλαβα.
Μιλάς ιταλικά. Γλυκό κορίτσι.
Καταλαβαίνω περισσότερο παρά μιλάω.
Αν θυμηθείς κάτι για την υπόθεση, έλα σε μένα. Σε κανέναν άλλον.
Πρέπει να μιλήσω στη μαμά μου. Σας παρακαλώ.
Πρέπει να πάρω τη μητέρα μου.
Τηλέφωνο, παρακαλώ.
Πρέπει να μεσολαβήσουν οι δικηγόροι σου.
Δικηγόροι; Δεν έχω δικηγόρους.
Δεν έχω δικηγόρους.
Είμαι πολύ...
πολύ μπέρδεμα.
Η αστυνομία πιστεύει... ότι είμαι...
Σαν μάρτυρας σε κάτι, αλλά έστειλα κάτι σαν ανάκληση.
Είπε τίποτα η αστυνομία;
Δεν καταλαβαίνω γιατί είμαι εδώ.
Είσαι εδώ επειδή κατηγορείσαι για φόνο.
Τι; Τι εννοείτε;
Εσύ. Δολοφόνος! Κατάλαβες;
Τι; Όχι.
Όχι, πολύ... Όχι σωστό. Αυτό νομίζουν;
Όχι, δεν είναι αλήθεια.
Ηρέμησε.
Σύντομα θα μπορέσεις να δώσεις εξηγήσεις σε έναν δικαστή.
Στο μεταξύ, είμαι εδώ για να βοηθήσω.
- Εντάξει; - Τι συμβαίνει;
Είμαστε φίλοι.
Φίλοι, εντάξει;
Μην ανοίξεις αυτήν την τηλεόραση.
Απαγορεύεται.
Κατανοητό;
Αυτά που λένε δεν θα σε βοηθήσουν.
Ήρθα να δω την κόρη μου, την Αμάντα Μαρί Νοξ.
Διαβατήριο.
Έχουμε πρόβλημα. Το επίθετο δεν ταιριάζει...
Δεν σας καταλαβαίνω.
Δικό σας. Επίθετο.
Δεν ταιριάζει
με την κρατούμενη.
Πώς ξέρουμε ότι είστε η μητέρα της;
Το όνομα...
Σωστά.
Οπότε, τι λέτε; Επειδή έφερα το... Γι' αυτό...
Η κόρη μου κι εγώ έχουμε διαφορετικά επίθετα. Εμένα με λένε Μέλας, εκείνη Νοξ.
Ο πατέρας της κι εγώ... Χωρίσαμε όταν...
Γεια. Ναι.
Υπάρχει πρόβλημα με τα χαρτιά μιας γυναίκας. Δεν μιλάει ιταλικά.
Και τις τσάντες.
Και την άλλη.
Θα είναι πρόβλημα αυτό;
Θα καταφέρω να τη δω, σωστά;
Καθίστε, σας παρακαλώ.
Εντάξει.
Μαμά.
Είναι ώρα.
Μπαμπά.
Λυπάμαι πολύ.
Λυπάμαι, δεν... Όχι. Δεν μπορώ ακόμα.
Καταλαβαίνω. Έχω κι εγώ κόρες.
Όχι ακόμα.
Παρακαλώ.
ΦΟΝΟΣ ΣΤΗΝ ΠΕΡΟΥΤΖΙΑ: Η ΥΠΟΘΕΣΗ ΕΚΛΕΙΣΕ!
- Κύριε. - Δρ Μινίνι!
Δρ Μινίνι! Τώρα που έκλεισε η υπόθεση, μας λέτε το κίνητρο;
Κύριε, θα θέλατε να μιλήσετε γι' αυτό πριν τις επόμενες ειδήσεις;
Το πρόγραμμα του Τύπου δεν υπαγορεύει τους όρους της υπόθεσής μας.
Θα μιλήσω στον Τύπο όταν το κρίνω σκόπιμο, ευχαριστώ.
Γι' αυτό δεν παρευρεθήκατε στη συνέντευξη Τύπου;
Η δικάστρια αναγνώρισε τα στοιχεία;
Σας ευχαριστώ.
Τρεις δολοφόνοι στη φυλακή, καλή δουλειά.
Όχι.
Ήδη υποκλίνεστε, χάρη στην ψεύτικη συνέντευξη Τύπου.
Την οποία δεν ενέκρινα!
Εκεί που ο ανίκανος αρχηγός Ντε Φελίτσε ανακοίνωσε ότι η υπόθεση έκλεισε.
Φυσικά, έχω μια ομολογία. Αποδεικτικά στοιχεία; Κανένα.
Και επικαλείται το όνομά μου για να πει στον κόσμο ότι η υπόθεση έκλεισε!
Κι όλοι σας προσπαθείτε να εντυπωσιάσετε δίπλα του σε αυτό το βήμα...
Δεν έχω αρκετή πίεση;
Γονείς που θρηνούν. Μια πόλη τρομοκρατημένη.
Διεθνή ΜΜΕ με μικρόφωνα στο στόμα μου και φακούς στη μύτη μου.
Και σε τρεις μέρες βρίσκομαι ενώπιον της δικάστριας Ματεΐνι. Σε τρεις μέρες!
Θα πρέπει να παρουσιάσω μια αδιάσειστη υπόθεση.
Να σιγουρευτώ ότι οι Λουμούμπα, Νοξ και Σολέτσιτο δεν θα αφεθούν ελεύθεροι.
Όλα αυτά ενώ ο κόσμος πιστεύει ότι η υπόθεση έχει κλείσει.
Σας παρακαλώ, αλλάξτε μου τη διάθεση.
Αυτό το βίντεο...
Λοιπόν... αυτό το βίντεο τραβήχτηκε κοντά στον τόπο του εγκλήματος.
Μου μοιάζει με τη Νοξ. Αυτό φυσικά καταστρέφει το άλλοθί της.
Η Σήμανση εξετάζει τη γνωστή σφουγγαρίστρα για αίμα. Όπως και το αμάξι του Σολέτσιτο.
Φαίνεται ότι τα αθλητικά του ταιριάζουν
με τα ματωμένα αποτυπώματα παπουτσιών στον τόπο του εγκλήματος.
Αλλά δεν είναι απόλυτα σίγουρο, δυστυχώς.
Και το μαχαίρι του Σολέτσιτο;
Ποιο από όλα; Ο ψυχάκιας έχει πολλά μαχαίρια, μαχαίρια κουζίνας.
Μπρούνο, όλοι έχουμε μαχαίρια κουζίνας.
Ποιο ταιριάζει με το μέγεθος του τραύματος;
Τζουλιάνο, τα μαχαίρια εξετάζονται, αλλά θα πάρει κάποιο χρόνο.
Το ίδιο και το DNA στον τόπο του εγκλήματος.
Δρ Λάλι;
Η νεκροψία αποκαλύπτει μικρούς μώλωπες στο πηγούνι.
Συν ένα κόψιμο επτά εκατοστών στον λαιμό.
Αυτό μπορεί να υποδηλώνει πολλαπλούς δράστες.
Μα ο βιασμός δεν μπορεί να αποδειχθεί κατηγορηματικά.
Ο βιασμός δεν μπορεί να αποδειχθεί. Ο τρόπος που βρέθηκε το κορίτσι δείχνει...
- "Δείχνει". Από το δείχνει μέχρι... - Ναι, εντάξει.
Και η ώρα θανάτου; Μπορείς να γίνεις πιο ακριβής;
Όχι, δεν μπορώ.
Μέχρι να με αφήσετε να πάω στο σημείο,
η θερμοκρασία του σώματος του θύματος είχε πέσει.
Μπορώ να αναλύσω το πεπτικό σύστημα ξανά, αλλά είναι πολύ λιγότερο ακριβές.
Εντάξει.
Οι μικροί μώλωπες
προκλήθηκαν από τα δάχτυλα μιας γυναίκας.
Αλλά η βαθιά πληγή είναι δουλειά κάποιου άντρα.
Η Νοξ...
συναντιέται με τον Λουμούμπα,
τον φέρνει σπίτι στην όμορφη συγκάτοικό της,
και μετά έρχεται ο Σολέτσιτο.
Νεαρός άνδρας με σουγιά.
Η λαγνεία και οι ορέξεις γίνονται σατανικές.
Είναι μια καλή αρχή.
Χρειάζομαι περισσότερα.
7 Νοεμβρίου 2007
Με συγχωρείτε;
7:12 μ.μ. (νύχτα 2 στη φυλακή)
Με συγχωρείτε. Παρακαλώ.
Μπορείτε να με βοηθήσετε;
Γεια, μπορείτε να με βοηθήσετε, παρακαλώ;
Σας παρακαλώ, πρέπει να μιλήσω στη μαμά μου.
Είσαι καινούρια εδώ;
Χάρηκα. Είμαι ο δον Σάουλο.
Όχι, ευχαριστώ.
Είμαι άθεη. Δεν είμαι θρησκευόμενη. Παρακαλώ.
Δεν πειράζει. Η πόρτα μου είναι πάντα ανοιχτή.
Εκτός από τις Κυριακές. Είμαι στην εκκλησία τις Κυριακές.
Πέρσι, πήγα για κάμπινγκ στο δάσος με το αγόρι μου, τον Ντι Τζέι.
Επιβιώσαμε με μπάρες πρωτεΐνης.
Τα καταφέραμε με πολύ λίγα
και βρήκαμε ομορφιά στα πιο μικρά πράγματα.
Αυτό πρέπει να κάνω εδώ.
Νοξ. Πάμε.
Οι φρουροί μού είπαν ότι δεν τρως. Φαίνεσαι αδύνατη. Φάε.
Ευχαριστώ.
Λένε το όνομά σου στις ειδήσεις. Δεν θα το ήξερες...
Υπακούς στους κανόνες μου;
Πες μου για το διάστημα που είσαι στην Περούτζια.
Δούλευες σε μπαρ;
Στοιχηματίζω ότι έπρεπε να αποκρούεις τους άντρες.
Είσαι άγρια, ε;
Σου αρέσει το σεξ;
Δεν είναι πρόβλημα, αλήθεια.
Είναι εντάξει αν σου αρέσει.
Και πες μου...
Είσαι καλή σε αυτό;
Και το άγριο σεξ;
Δεν... Δεν ξέρω αν σας καταλαβαίνω.
Πώς κάνεις... Όχι!
Άσε με να δω.
Πληγή από βίαιη συμπλοκή;
Η αστυνομία μπορεί να το δει και να το σκεφτεί αυτό.
Αλλά εμείς οι δύο ξέρουμε καλύτερα, ε;
Ξέρουμε τι είναι.
Πότε ήταν το πρώτο σου όργιο;
Την 1η Νοεμβρίου;
Σας παρακαλώ...
Όργιο.
Καταλαβαίνεις;
Συγγνώμη.
Εγώ κουράστηκα.
Μπορώ να πάω να κοιμηθώ;
Φυσικά.
Συνεχίζουμε αργότερα.
Πρέπει να νιώθεις μοναξιά σε αυτό το κελί.
Είσαι τόσο κοινωνικό κορίτσι.
Θα σου είναι δύσκολη η απομόνωση.
Τι λες;
Θέλω απλώς τη μαμά μου.
- Γεια. - Γεια. Μαμά.
Γλυκιά μου, καταλαβαίνω. Είναι τρομακτικό.
- Το ξέρω. - Είσαι καλά;
- Χριστέ μου. - Μας ζητούν να καθίσουμε.
- Πρέπει να καθίσουμε; - Ναι. Πρέπει να καθίσουμε. Έλα.
- Σε ζητάω εδώ και μέρες. - Το ξέρω.
Πώς είσαι; Σου φέρονται καλά;
Οι γυναίκες φρουροί είναι καλές. Η αστυνομία δεν ήταν.
Γι' αυτό είπα όλα αυτά για τον Πάτρικ,
γιατί η αστυνομία ήταν με τον Ραφαέλε, τον ανέκριναν,
και δεν ξέρω γιατί, αλλά άλλαξε αυτό που είπε.
Οπότε τον ανέκριναν κι αυτόν,
και είπε ότι δεν ήσουν μαζί του...
Ναι, είπε ότι δεν ήμασταν μαζί εκείνο το βράδυ.
Η αστυνομία γύρισε και είπε "Ξέρουμε ότι λες ψέματα,
"θα σε βάλουμε φυλακή για 30 χρόνια.
"Ξέρουμε ότι ήσουν με κάποιον σπίτι".
Εντάξει, και μετά τι;
- Είπες, είπες Πάτρικ. - Ναι.
Τα 'χα παίξει τελείως, και δεν καταλάβαινα ούτε τα μισά απ' όσα έλεγαν,
και με έκαναν να φανταστώ ότι τον έβλεπα.
Και νιώθω απαίσια γι' αυτό επειδή είναι στη φυλακή εξαιτίας μου.
- Δεν ήθελα να συμβεί αυτό. - Εντάξει.
Δεν ήσουν... Δεν ήσουν εκεί;
- Όχι. - Και δεν ξέρεις ποιος σκότωσε τη Μέρεντιθ;
Όχι, μαμά, δεν έχω ιδέα.
- Ο Πάτρικ δεν είχε καμία σχέση; - Όχι.
- Και ο Ραφαέλε; - Ήμασταν μαζί όλη νύχτα.
Και κάνατε ναρκωτικά.
Μαμά, καπνίσαμε έναν μπάφο. Καπνίσαμε χόρτο.
Εντάξει. Δεν πειράζει.
Μετά είπε ψέματα στην αστυνομία, δεν καταλαβαίνω γιατί το έκανε αυτό.
- Μάλλον τον χτύπησαν κι αυτόν. - Σε χτύπησαν;
- Όλα καλά. Είμαι καλά. Απλώς...
Γάμα την αστυνομία, είναι μαλακίες. Ακούγομαι θυμωμένη.
Δεν είμαι θυμωμένη. Απλώς ταραγμένη, γιατί ξέρω ότι προσπαθούσαν
να κάνουν τη δουλειά τους και ήθελα να βοηθήσω, αλλά απλώς...
Συγγνώμη. Δεν έχω μιλήσει αγγλικά
- σε κανέναν εδώ και πέντε μέρες. - Εντάξει.
Κοίτα. Θα το ξεκαθαρίσουμε.
- Εντάξει. - Εντάξει; Θα σε βγάλουμε.
Σου έχω δικηγόρους. Ασχολούνται πολύ. Λένε ότι θα γίνει ακρόαση σε λίγες μέρες.
- Για να βγω από εδώ; - Ναι.
Εκεί θα αποφασίζουν αν η σύλληψή σου ήταν νόμιμη.
Μα δεν είναι.
Οι δικηγόροι πιστεύουν, λόγω της κατάθεσής σου,
- ότι η σύλληψή σου θα επικυρωθεί. - Εντάξει.
- Αλλά... - Τι σημαίνει αυτό;
- Άκου.
Τα καλά νέα είναι ότι είναι αισιόδοξοι για κατ' οίκον περιορισμό.
Εντάξει; Οπότε θα είμαστε όλοι κάτω από την ίδια στέγη μαζί
μέχρι να ξεκαθαρίσουμε τα πάντα.
Εντάξει; Η πρεσβεία μάς βρήκε μια τεράστια βίλα.
Αμάντα, σε παρακαλώ.
Ιδρώνεις;
Όταν βγω, η αστυνομία θα μου χρωστάει μια τεράστια συγγνώμη.
Ναι.
Όλα αυτά τα στοιχεία που έχουν εναντίον μου,
δεν είναι αλήθεια. Και θα...
- Θα νιώσουν πραγματικά πολύ άσχημα. - Ναι.
Γιατί με γαμήσατε όλοι,
και γαμήσατε τη ζωή μου...
Μπάντι.
Ναι, επιθεωρήτρια.
Είναι ψυχρή, απαιτητική.
Όχι, δεν έχει αναφέρει την Κέρτσερ ακόμα.
Όχι, δεν μου έχει δώσει τίποτα.
Ούτε όταν μιλήσαμε ιδιαιτέρως, αλλά θα δεις...
Είσαι μεγάλη απογοήτευση.
- Ναι, θα μετανιώσουν κι οι δημοσιογράφοι. - Τι λέει ο Τύπος;
Κυνηγάνε την οικογένεια στο σπίτι, ανακρίνουν τους φίλους σου.
Μιλάνε στους φίλους μου τώρα; Γιατί;
- Τι; - Τι;
- Ήδη; Τι; - Όχι.
Ο μπαμπάς σου θα έρθει όσο πιο γρήγορα μπορεί.
- Εντάξει. - Εντάξει, ο Κρις είναι ήδη καθ' οδόν.
Κατάσχεσαν τα μισά από τα πράγματα που σου έφερα.
- Σου πήρα ένα ζεστό παλτό. - Πότε θα σε δω ξανά;
Δεν ξέρω.
Εντάξει. Όλα καλά.
- Δεν θα μείνω πολύ εδώ, οπότε... - Ναι.
Και είμαι τυχερή.
Είμαι πολύ τυχερή.
Είπα στον Ραφαέλε ότι αν δεν ήταν αυτός, αν δεν ήμουν σπίτι του εκείνο το βράδυ,
θα μπορούσα να είμαι νεκρή τώρα.
Είσαι ζωντανή.
- Είσαι ζωντανή. - Ναι.
Αυτοί οι φρουροί. Χριστέ μου.
Μου έχουν αλλάξει τα φώτα επειδή έχω διαφορετικό επίθετο.
Δεν θα με άφηναν να σε δω.
Είναι τρελό. "Ξαναπαντρεύτηκα. Ξεπεράστε το". Χριστέ μου.
Είναι πολύ αγενείς που δεν μιλάω καθόλου ιταλικά.
Μαμά, αυτό θα πεις, εντάξει; Θα πεις...
Η Αμάντα Νοξ είναι η κόρη μου.
Και έχουμε...
Όχι, Αμάντα, είναι πολύ μεγάλο.
Εντάξει, τότε, μόνο
Πολύ καλά. Πολύ καλά, μαμά.
Εντάξει. Σ' αγαπώ πολύ.
- Κι εγώ σ' αγαπώ. - Θα σε δω σύντομα, εντάξει;
Εντάξει.
Οι γονείς που χάνουν παιδιά λένε ιστορίες οδύνης, αλλά όχι με λόγια.
Ο πόνος, πολύ ανείπωτος.
Τα παιδιά που χάσαμε από φόνο
μού μιλούν μέσω του Θεού.
Και ο Θεός μού μιλάει συχνά μέσα από τα αντικείμενα που έμειναν πίσω.
Όσο περιμένω να ακούσω τις αλήθειες τους, το καθήκον μου απαιτεί να μιλήσω.
Πρέπει να πω την ιστορία του τι συνέβη
με βάση τη διαίσθησή μου, την οξυδέρκεια του ματιού μου...
και τα λόγια των εξομολογητών που άκουσα με τα ίδια μου τα αυτιά.
Λουτσιάνο, η εμφάνισή σου είναι ντροπιαστική.
Ναι, με κάνει να φαίνομαι πιο προσιτός.
Τι γραβάτα είναι αυτή; Πολύ κοντή, σαν παιδική.
Αλήθεια δεν ξέρεις την Περούτζια.
Αυτός είναι ο δήμαρχος;
Καλημέρα.
Αυτός είναι ο κατήγορός σου.
Συγγνώμη, ποιος είστε;
Είμαστε οι δικηγόροι σου. Και κοίτα,
θα ακούσεις πολλά για σένα σήμερα.
- Εντάξει. - Ό,τι και να γίνει, μην πεις τίποτα.
Κυρίες και κύριοι, δικάστρια Ματεΐνι.
Μαζευτήκαμε σήμερα για να αποτιμήσουμε...
Είναι έγκυρη η σύλληψη της δεσποινίδας Νοξ;
Υπάρχει περίπτωση να το σκάσει αν της δοθεί ελευθερία;
Με άλλα λόγια, θα μπορούσε να τεθεί με ασφάλεια
σε κατ' οίκον περιορισμό; Αυτές τις ερωτήσεις έχουμε ενώπιόν μας.
Πριν από αυτό, όμως, ας θυμηθούμε την εν λόγω νύχτα.
Η Αμάντα Νοξ, ενορχηστρώτρια των νυχτερινών γεγονότων,
ανοίγει πρόθυμα την πόρτα στον Πάτρικ Ντίγια Λουμούμπα.
Είναι πρόθυμοι να κάνουν τα πάντα για τη σεξουαλική τους ευχαρίστηση.
Ο Ραφαέλε Σολέτσιτο, ανυπόμονος για νέα ερεθίσματα,
αποφασίζει να ικανοποιήσει τις επιθυμίες της Αμάντα Νοξ...
Η λογική τους αμβλύνεται από το αλκοόλ και το χασίς,
θέλουν να παρασύρουν τη Μέρεντιθ στα ανώμαλα σεξουαλικά παιχνίδια τους.
Εντιμότατε, πρέπει να εξετάσουμε μια σημαντική διαδικαστική παράλειψη.
Δεν έχουμε λάβει ακόμα την επίσημη δήλωση σύλληψης της δίδας Νοξ.
Συνήγορε, κάνετε επίσημη ένσταση;
Έχω επιχειρηματολογήσει. Τελείωσα.
Ωραία. θα πάρω την απόφασή μου. Η συνεδρίαση διακόπτεται.
Τι συνέβη;
Η δικάστρια θα το μελετήσει.
- Εντάξει. - Δεν υπάρχουν απτές αποδείξεις.
Και κανένα φονικό όπλο, οπότε...
Μη χάνεις τις ελπίδες σου. Εντάξει;
3 μέρες μετά
Φόνισσα!
Φρουρέ, τι συμβαίνει;
Τολμάς να με γελοιοποιείς;
Να φέρεσαι αθώα και ντροπαλή;
Μισό. Τι λέει εκεί;
Τα αποτυπώματά σου και το DNA της Μέρεντιθ βρέθηκαν στο μαχαίρι του Σολέτσιτο.
Περίμενε!
Όχι.
Χωρίς αμφιβολία, είσαι ένοχη.
Όχι. Τι λέει εκεί;
Σας παρακαλώ.
ΤΟ DNA ΤΗΣ ΝΟΞ ΣΤΟ ΦΟΝΙΚΟ ΟΠΛΟ
Θέλεις να μας πεις κάτι;
Όχι. Ορκίζομαι στον Θεό,
δεν έχω ιδέα πώς συνέβη αυτό.
Εκτός αν ο Ραφαέλε σηκώθηκε στη μέση της νύχτας
και άρπαξε ένα μαχαίρι κουζίνας και πήγε σπίτι μου,
το χρησιμοποίησε για να σκοτώσει τη Μέρεντιθ,
και μετά γύρισε και έτριψε τις άκρες των δαχτύλων μου σ' αυτό
και μετά γύρισε στο κρεβάτι μαζί μου, χωρίς να συνειδητοποιήσω τίποτα.
Εννοώ, είναι τελείως τρελό.
Κατηγορείς τον Ραφαέλε;
Όχι. Απλώς προσπαθώ να βγάλω νόημα
και δεν μπορώ, γιατί δεν βγάζει νόημα.
Άκου,
δεν μπορούμε να κάνουμε τη δουλειά μας αν δεν είσαι ειλικρινής μαζί μας.
Είμαι αθώα.
Είναι λεπτό το θέμα. Αν μας πει ότι είναι ένοχη, είμαστε στριμωγμένοι.
Δεν μπορούμε να τη βάλουμε να καταθέσει αν ξέρουμε ότι θα ψευδορκήσει.
Το ξέρω, αλλά το DNA της είναι στο μαχαίρι.
Το παίρνετε καθόλου στα σοβαρά; Αυτή είναι η ζωή μου.
Καταλαβαίνετε; Μιλάμε για τη ζωή μου.
- Καταλαβαίνουμε. - Δεν νομίζω.
Δεν ξέρω καν τα ονόματά σας.
Ίσως ξεκινήσαμε στραβά.
Ξεκινάμε πάλι, εντάξει;
Είμαι ο Κάρλο. Ο Κάρλο ντέλα Βέντοβα.
Συνήθως δουλεύω στη Ρώμη. Και αυτός είναι ο Λουτσιάνο.
Λουτσιάνο Γκίργκα, από Περούτζια.
Μπορεί να φαίνεται λίγο, πώς να το πω, χωριάτης,
αλλά καταλαβαίνει την πόλη, και είναι συμπαθής.
Τι λες; Απαξιώνεις...
- Ωραία πράγματα, χαλάρωσε. - Τι σημαίνει αυτό που είπες;
Νοιαζόμαστε, Αμάντα.
Έχουμε παιδιά. Καταλαβαίνουμε.
Τώρα, έχουμε κάποια νέα.
Η δικάστρια επικύρωσε την ιστορία του κατήγορου
σε μια αναφορά.
Σεξουαλικά όργια, ναρκωτικά, και εσύ ως αρχηγός.
Τι γίνεται με τον κατ' οίκον περιορισμό;
Η δικάστρια σε θεώρησε επικίνδυνη φυγοδικίας.
- Τι πράγμα; - Πρέπει να μείνεις στην Καπάνε.
Μισό, τι; Για πόσο καιρό;
- Όσο η αστυνομία ερευνά. - Εντάξει. Για πόσο;
- Έως έναν χρόνο. - Έναν χρόνο;
Έναν χρόνο εδώ μέσα;
Γαμώτο.
Με συγχωρείτε.
- Με συγχωρείτε. - Θα δηλώσει η κόρη σας ένοχη;
- Κανένα σχόλιο. - Μιλήσατε με τη μαμά της Μέρεντιθ;
Το DNA της κόρης σας είναι στο φονικό όπλο. Ένα σχόλιο;
Προσπαθήσατε να επικοινωνήσετε με την οικογένεια
του δολοφονημένου κοριτσιού, της φίλη της κόρης σας;
Αγρυπνία Σαν Λορέντσο
Όλοι θέλουν να γίνουν ήρωες.
Είναι ανθρώπινο να αναζητάς τον έλεγχο μπροστά στην κακία. Σε καιρούς φόβου.
Αλλά αν δεν αντιλαμβάνεσαι τα γεγονότα, όπως εγώ,
η πείνα για έλεγχο μετατρέπεται σε χάος.
Το μαχαίρι ανήκει σε λευκό Ιταλό!
Το DNA ανήκει σε λευκή Αμερικανίδα!
Και ποιος είναι στη φυλακή; Ο Λουμούμπα!
- Πείτε μας γιατί! - Γιατί;
- Δείξτε μας γιατί! - Γιατί;
Ελευθερώστε... τον Ντίγια... τώρα!
Μόλις ανέκρινα τέσσερις μάρτυρες που ορκίζονται για το άλλοθί του.
- Τρεις Αφρικανοί άνδρες... - Λοιπόν.
Οι φίλοι ψεύδονται για τους φίλους.
Και ένας εκλεπτυσμένος Ελβετός καθηγητής.
Και οι τέσσερις λένε ότι ήταν στο μπαρ του. Όλη τη νύχτα.
Αλλά έχουμε την ομολογία της Νοξ που λέει ότι δεν έγινε έτσι.
Μισό. Περίμενε.
Έχουμε έναν καθηγητή που λέει ότι ήταν με τον Λουμούμπα από τις 8 ως τις 10 μ.μ.
το οποίο έρχεται σε σύγκρουση με το χρονοδιάγραμμά μας.
Αλλά ίσως ο Λουμούμπα διέπραξε τον φόνο στις 11 μ.μ.
Πάρε τον Λάλι. Πες του ότι χρειαζόμαστε την ακριβή ώρα θανάτου.
Τι;
"Ο βιασμός δεν μπορεί να αποδειχθεί";
Τι έκανε;
Υπέσκαψε δημόσια την εκδοχή σου για τα γεγονότα.
Ευχαριστώ, δεν το κατάλαβα.
Τι άλλο; Άλλα άσχημα νέα για μένα;
Πείτε μου.
Το αποτέλεσμα από τη σφουγγαρίστρα της Νοξ.
Ούτε αίμα, ούτε ίχνος του DNA της Κέρτσερ.
Εντάξει.
Τζουλιάνο. Σου υπόσχομαι πως θα έχεις ό,τι χρειάζεσαι για τη δίκη.
Οι εξετάσεις αίματός σου. Από τις εξετάσεις εισαγωγής.
Βγήκες θετική στον HIV.
- Ορίστε; - Ο HIV, πριν το AIDS.
Τι;
Εγώ;
Μισό. Όχι.
Λυπάμαι.
Όχι. Έκαναν λάθος. Δεν μπορεί να είναι αλήθεια.
Θα σκεφτόμουν το σεξουαλικό μου ιστορικό, αν ήμουν στη θέση σου.
Για να ειδοποιήσουμε τους συντρόφους σου.
Σκέφτηκα όλους με τους οποίους είχα πάει από τα 18 μου,
ως τον Ραφαέλε στα 20,
σίγουρη πλέον ότι θα πέθαινα πριν γίνω 21.
Ήρθες σε μένα.
Δεν ήξερα σε ποιον να πάω, αλλά εγώ...
Νοιώθω ότι... Νομίζω ότι τρελαίνομαι.
Τρελαίνομαι.
Ηρέμησε. Πάρε μια βαθιά ανάσα.
Είναι νεκρή. Η Μέρεντιθ είναι νεκρή.
Και τώρα πεθαίνω εγώ;
Πεθαίνεις; Ποιος πεθαίνει;
Δεν νιώθω τα πόδια μου.
Έλα εδώ, κάθισε.
Όλα καλά. Όλα καλά, εντάξει;
Όλα καλά.
Μου αξίζει αυτό;
Αν σου αξίζει;
Έκανες κάτι κακό;
Έβαλα αθώο άνθρωπο στη φυλακή.
Αυτό το έκανα. Το έκανα σε κάποιον, αλλά δεν έβλαψα τη Μέρεντιθ.
Δεν τη σκότωσα, και κανείς δεν θα με πιστέψει.
Είμαι αθώα. Με πιστεύεις;
Πιστεύω ότι το πιστεύεις.
Όχι άλλα δάκρυα.
Δεν έχει σημασία αν σε πιστεύω γιατί δεν είμαι εδώ για να σε κρίνω.
Σημασία έχει ότι εσύ πιστεύεις τον εαυτό σου.
Έχεις πίστη στον εαυτό σου.
- Και από εκεί παίρνεις δύναμη. - Θα έπρεπε να είμαι σπίτι.
Ο κατήγορος, πρέπει να του μιλήσω.
Πρέπει να του μιλήσω.
Είσαι ένας δειλός.
Πήγες στον Τύπο πίσω από την πλάτη μου.
- Σε ξαναπαίρνω. - Τι σκεφτόσουν;
Τι σκεφτόσουν;
Διάβασα την αναφορά της Ματεΐνι.
Η εκδοχή σου υπονοεί βιασμό, το οποίο τώρα αποθανατίζεται στα δικαστικά έγγραφα.
- Δεν υποστηρίζεται από τα στοιχεία. - Λούκα, βρήκαμε σπέρμα στο σημείο!
Εγείρεις θέμα σημασιολογίας, εμποδίζεις την απονομή της δικαιοσύνης.
Το συνειδητοποιείς αυτό;
Είδα τη μάνα να φιλά το μέτωπο της νεκρής κόρης.
Αυτή η οικογένεια δικαιούται κάτι παραπάνω από δικαιοσύνη. Την αλήθεια.
Η δικαιοσύνη είναι αλήθεια.
Η Αμάντα ομολόγησε. Κατονόμασε τον Πάτρικ... Αυτή είναι η αλήθεια.
Θες μια ακόμα αλήθεια;
Παραβίασες το απόρρητο. Απολύεσαι.
Τζουλιάνο!
Ο Ιησούς με δίδαξε: αν έχεις πίστη στο μέγεθος ενός σιναπόσπορου,
μπορεί να μεγαλώσει και να κινήσει βουνά.
Αλλά τι γίνεται με την αμφιβολία;
Ο Λουμούμπα στον τόπο του εγκλήματος ήταν ο σπόρος της αμφιβολίας
από τον οποίο είχε αυξηθεί η έλλειψη πίστης στον χρισμένο ρόλο μου.
Ήταν σαν ένα κουβάρι από αγριόχορτα, κι εγώ έπρεπε να το ξεκαθαρίσω.
Αν δεν θυμάσαι την απάντηση σε μια ερώτηση,
απλώς πες δύο λέξεις. "Δεν ξέρω". Εντάξει;
Μπορεί ακόμα να κάνει πίσω.
Ο λόγος που με συνέλαβαν είναι επειδή κατονόμασα τον Πάτρικ.
Ο Μινίνι έχει χτίσει όλη του την ιστορία για μένα και τον Ραφαέλε πάνω σ' αυτό,
οπότε είμαι σε εγρήγορση τώρα.
Έχω πραγματικό άλλοθι. Και ξέρω ότι ο Πάτρικ είναι αθώος.
Θέλω να μιλήσω αγγλικά. Θα υπάρχει μεταφραστής;
Ναι, φυσικά. Φυσικά.
Δεν θα μπερδευτώ όπως την προηγούμενη φορά.
Ξεκινάμε;
Πώς λέγεσαι;
Αμάντα Μαρί Νοξ.
Μιλάς και καταλαβαίνεις ιταλικά;
Ναι, αλλά προτιμά να μιλήσει αγγλικά.
Εντάξει.
Κατηγορείσαι ως συνεργός
στη δολοφονία και τη σεξουαλική επίθεση της Μέρεντιθ Κέρτσερ.
Τι δηλώνεις για τις κατηγορίες εναντίον σου;
Αθώα.
Άκου.
Παίρνεις ναρκωτικά;
Μαριχουάνα.
- Τίποτα άλλο; - Όχι.
Πότε πήρες τελευταία φορά;
- Την 1η Νοεμβρίου; - Ναι.
Με τον Σολέτσιτο.
Ναι.
- Πόσο πήρες; - Μοιραστήκαμε έναν μπάφο.
Τη νύχτα της 1ης Νοεμβρίου...
τι έκανες;
Ναι, πέρασα τη νύχτα στο διαμέρισμα του Ραφαέλε.
Διαβάσαμε ο ένας στον άλλον Χάρι Πότερ στα γερμανικά.
Και μετά είδαμε μια ταινία, την Αμελί.
Όχι. Συγγνώμη, μισό λεπτό.
Είπες στην αστυνομία ότι ήσουν στη Βία ντέλα Πέργκολα,
και τώρα λες ότι ήσουν στο διαμέρισμα του Σολέτσιτο.
Ναι, έκανα λάθος.
Πότε έκανες λάθος, τότε ή τώρα;
Ήμουν μπερδεμένη πριν, αλλά δεν είμαι τώρα.
Ωραία.
Αν πέρασες όλη τη νύχτα στου Σολέτσιτο,
πώς βρέθηκε το DNA σου μαζί με της Μέρεντιθ στο μαχαίρι;
Είπες στην αστυνομία ότι ήσουν σπίτι, στη Βία ντέλα Πέργκολα
ενώ η Μέρεντιθ δολοφονούνταν.
Γιατί είπες κάτι τέτοιο αν δεν ήταν αλήθεια;
Επειδή ήμουν πολύ μπερδεμένη και φοβισμένη.
Ήμουν με την αστυνομία για ώρες,
και νόμιζα ότι με προστάτευαν, αλλά στην πραγματικότητα
με απειλούσαν και με πίεζαν...
Άκου, ήμουν εκεί. Άκουσα να κατονομάζεις τον Πάτρικ.
Σε άκουσα να λες ότι άκουσες μια κραυγή.
Γιατί να λες τέτοια πράγματα αν δεν ήταν αλήθεια;
Εσείς μου τα είπατε αυτά.
Γιατί μπλέχτηκε ο Πάτρικ σε αυτό;
Εξαιτίας του κινητού μου. Επειδή είχα στείλει ένα μήνυμα που έλεγε
"Τα λέμε αργότερα" το οποίο στα αγγλικά
δεν σημαίνει ραντεβού.
Σημαίνει... Είναι σαν χαιρετισμός.
Γιατί έσβησες το μήνυμα του Πάτρικ;
Επειδή μερικές φορές τα σβήνω.
Γιατί είπες ότι δεν θυμάσαι να γράφεις το μήνυμα;
Επειδή δεν θυμόμουν...
Γιατί κατονόμασες τον Πάτρικ;
Η αστυνομία φώναζε το όνομά του
και μου πρότειναν...
Όχι, η αστυνομία δεν μπορεί... Η αστυνομία δεν μπορεί να προτείνει.
Γιατί κατονόμασες τον Πάτρικ και κανέναν άλλον;
Από όσους θα μπορούσες να κατονομάσεις, είπες ότι ο Πάτρικ το έκανε. Γιατί;
Λόγω των μηνυμάτων.
Γιατί τον Πάτρικ;
Γιατί φοβόμουν πολύ.
Τι... Όχι! Αυτό δεν εξηγεί γιατί τον Πάτρικ.
Μισό λεπτό.
Συγγνώμη.
Κλαίει;
Φυσικά και κλαίει.
Ας σημειωθεί ότι η ύποπτη κλαίει.
Να κάνουμε ένα διάλειμμα;
Η αστυνομία επέμενε να θυμηθώ...
Όχι. Η αστυνομία έκανε τη δουλειά της.
Γιατί κατηγόρησες κάποιον που σήμερα ισχυρίζεσαι ότι είναι αθώος,
αλλά πριν είπες ότι ήταν ένοχος;
Ακούστε, μπορούμε να κάνουμε αυτό το διάλειμμα;
Γιατί κατονόμασες τον Πάτρικ;
Γιατί νόμιζα ότι μπορεί να ήταν αυτός.
Τώρα πρέπει να σταματήσουμε. Τώρα.
Παρακαλώ.
- Θα κάνουμε διάλειμμα. - Όχι, περιμένετε.
- Δεν τελείωσα. - Όλα θα πάνε καλά.
Μα δεν με ακούει.
Και με αυτό, η πίστη μου αποκαταστάθηκε.
Δεν θα αμφέβαλα ποτέ ξανά.
Είχα χριστεί για να βρίσκω την αλήθεια.
Και ο κόσμος θα τη μάθαινε επίσης.
Τι συνέβη στο κελί μου;
Μην είσαι τόσο σκυθρωπή.
Το τεστ HIV ήταν ψευδώς θετικό.
Πού στον διάολο είναι τα ημερολόγιά μου;
Τι διάολο;
Οι αποδείξεις για την παράξενη συμπεριφορά της Νοξ αφθονούν
τις μέρες πριν και μετά τη σύλληψή της.
Νομίζω ότι είναι αηδιαστικό, έτσι; Νομίζω ότι είναι πραγματικά αηδιαστικό.
...το ημερολόγιο αποκαλύπτει ότι η Νοξ είχε επτά σεξουαλικούς συντρόφους
κατά τη διάρκεια της σύντομης παραμονής της στην Ιταλία.
Η σελίδα της Νοξ στο MySpace προσφέρει ένα παράθυρο σε ένα διαταραγμένο μυαλό.
Εικόνες, βίντεο και ιστορίες που έχουν μια μακροχρόνια τάση
για βία και σεξουαλική εξαχρείωση.
- Χαίρεσαι που θα δεις τον Δαβίδ; - Ποιος είναι ο Δαβίδ;
Το άγαλμα του Δαβίδ.
Δεν θα δω πρώτη φορά γυμνό Δαβίδ.
Φόξι Νόξι. Μια Αμερικανίδα μάγισσα.
Σπουδές στο εξωτερικό, ξανασκεφτείτε το.
Η σεξομανής Αμερικανίδα φοιτήτρια, η Φόξι Νόξι,
ενορχήστρωσε ένα όργιο που οδήγησε στον θάνατο της Μέρεντιθ Κέρτσερ
στην Περούτζια.
Άσχημα νέα.
Βγήκαν τα αποτελέσματα της Σήμανσης.
Τα αποτυπώματα με αίμα στο δωμάτιο της Μέρεντιθ δεν ταιριάζουν με της Νοξ,
του Σολέτσιτο ή του Λουμούμπα.
Ανήκουν σε κάποιον άλλο.
Υποτιτλισμός: Εμμανουέλα Αλεξομανωλάκη